Predkladacia  správa

Materiál predkladá Ministerstvo pôdohospodárstva SR na základe prijatého uznesenia vlády SR č. 1077 z 12. decembra 2007 k návrhu na zrušenie uznesenia vlády Slovenskej republiky č. 86 z 31. januára 2007 a uznesenia vlády Slovenskej republiky č. 372 z 25. apríla 2007, ktorým vláda SR zobrala na vedomie v bode
A.1. ďalší postup ministerstiev a ostatných ústredných orgánov štátnej správy SR podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov pri udeľovaní predchádzajúceho súhlasu štátnym podnikom a Slovenskému pozemkovému fondu na uzavieranie zmlúv o prevode vlastníctva majetku štátu, ktorý štátne podniky a Slovenský pozemkový fond spravujú,
A.2. ďalší postup ministerstiev a ostatných ústredných orgánov štátnej správy SR podľa zákona NR SR č. 278/1993 Z. z. o správe majetku štátu v znení neskorších predpisov pri prevodoch prebytočného nehnuteľného majetku štátu a pri zámenách nehnuteľného majetku štátu a prevodoch majetku štátu na základe uplatneného práva prednostnej kúpy majetku štátu alebo zákonného predkupného práva,
A.3. ďalší postup Ministerstva hospodárstva SR podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov pri udeľovaní súhlasu likvidátorom štátnych podnikov na iný spôsob speňaženia majetku ako predajom na verejnej dražbe a pri prevodoch majetku štátu podľa § 47c ods. 2 a 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov,
	a zároveň uložila v bode
            B.1. ministrom a predsedom ostatných ústredných orgánov štátnej správy SR                        informovať vládu o postupe ministerstiev a ostatných ústredných orgánov                       štátnej správy SR podľa bodov A.1, A.2 a  A.3 tohto uznesenia polročne.
Predložený materiál obsahuje informáciu o postupoch  Ministerstva pôdohospodárstva SR uplatňovaných pri prevodoch majetku štátu v druhom polroku 2008 podľa bodu A.1, A.2 a A.3 uznesenia vlády SR č. 1077 z 12. decembra 2007.  
Ministerstvo pôdohospodárstva Slovenskej republiky na základe citovaného uznesenia vlády Slovenskej republiky predkladá vláde Slovenskej republiky podrobnejšiu informáciu o postupe podľa §45a zákona č. 92/1991 Zb. o podmienkach prevodu majetku štátu na iné osoby v znení neskorších predpisov pri udeľovaní predchádzajúceho súhlasu štátnym podnikom a Slovenskému pozemkovému fondu na uzavieranie zmlúv o prevode vlastníctva nepotrebného majetku štátu, ktorý štátne podniky a Slovenský pozemkový fond spravujú. 
Zároveň predkladá informáciu o postupe podľa zákona NR SR č. 278/1993 Z. z. o správe majetku štátu v znení neskorších predpisov pri prevodoch prebytočného nehnuteľného majetku štátu a pri zámenách nehnuteľného majetku štátu a prevodoch majetku štátu na základe uplatneného práva prednostnej kúpy majetku štátu alebo zákonného predkupného práva.
V materiáli sú uvedené príslušné právne predpisy a interné riadiace akty, podľa ktorých ministerstvo postupuje. V tabuľkách sú uvedené zoznamy nehnuteľného a hnuteľného majetku štátu, ktorého prevody ministerstvo odsúhlasilo a pre ktoré boli udelené predchádzajúce súhlasy.

 	V prílohe materiálu je v tabuľkách č. 1 - 9 spracovaný prehľad udelených predchádzajúcich súhlasov na uzatvorenie kúpnych zmlúv na prevod majetku štátu podľa §45a zákona č. 92/1991 Zb. o podmienkach prevodu majetku štátu na iné osoby v znení neskorších predpisov za obdobie od 1. júla 2008 do 31. decembra 2008. 
	V tabuľkách č. 10 – 12 je spracovaný prehľad o odplatnom prevode vlastníctva prebytočného nehnuteľného majetku štátu podľa zákona NR SR č. 278/1993 Z. z. o správe majetku štátu v znení neskorších predpisov, ktoré Ministerstvo pôdohospodárstva SR zaslalo na odsúhlasenie Ministerstvu financií SR za obdobie od 1. júla 2008 do 31. decembra 2008.
Materiál má informatívny charakter, z uvedeného dôvodu nebol predložený na medzirezortné  pripomienkové konanie.
Materiál nemá priamy ekonomický alebo environmentálny vplyv, ani vplyv na zamestnanosť, štátny rozpočet alebo podnikateľské prostredie.